钦定古今图书集成/明伦汇编/官常典/第516卷 > 鹘谋琶
## 钦定古今图书集成/明伦汇编/官常典/第516卷 > 鹘谋琶

按《金史》本传：“鹘谋琶，木吉水斜卯部人也。性忠直，宽
厚，重节义，勇于战。父阿鹘土，赠金吾卫上将军。穆宗
时，鹘谋琶内附，先遣子宁吉从间道送款，遂使活里
畽与鹘谋琶合军攻降诸部，因领其众，与弟胡麻谷
浑坦、侄阿里等攻下诸城。从撒改破坞塔城，穆宗屡
赏之。破高丽戍兵，与石适欢讨平诸部。蒲察部雅里”
孛堇，与其兄弟胡八、双括等欲叛归辽，鹘《谋琶》执之，
送于康宗，赐赉甚厚。破高丽曷懒甸及下陁鲁城有
功。天辅六年卒，年七十二。天眷中，赠银青光禄大夫。